«Эпĕ пĕчĕкçĕ чăваш» сăвă калакансен конкурсĕ

 Чăваш чĕлхине аталантарас, ачасене мĕн пĕчĕкрен тăван чĕлхе илемне туйма вĕрентес, хăйсен пултарулăхне аталантарма хăнăхтарас, аслисене ку ĕçе активлăрах хутшăнтарас тĕллевпе Мăн Этмен садикĕнче «Шăнкăравпа» «Смешарики» ушкăнĕсеннче «Эпĕ пĕчĕкçĕ чăваш» сăвă калакансен конкурсĕ иртрĕ.

 Ачасем чăваш писателĕсем çырнă «Чи тутли», «Анне», «Çуркунне», «Сентти», «Йĕлтĕрпе», «Пуркка», «Алăсем», «Параппан» ятлă сăвăсене ытарлăн, чунри ырă туйăмпа, хавхалануллăн каласа пачĕç. Жюри членĕсем çавăн пек пĕтĕмлетÿ турĕç: кĕçĕн ушкăнри ачасенчен пĕрремĕш вырăна Большов Никита, иккĕмĕшне - Михеева Юльяна, виççĕмĕш вырăна Горланова София йышăнчĕç, аслă ушкăнри ачасенчен 1-мĕш вырăна Ямброськина Карина, 2-мĕш вырăна Чеблукова Настя, 3-мĕш вырăна Кортунова Эвелинăпа Яхатин Даниил йышăнчĕç тесе палăртрĕç.

 Конкурса садикра ĕçлекен воспитательсем хатĕрлерĕç. Ертсе пыраканĕ аслă ушкăнра ĕçлекен воспитатель Васильева М.В. пулчĕ